316 



brede, ægdannede eller runde Blade; de har ikke megen Lighed 

 med, hvad man i Almindelighed kalder Pilebuske. 



De to paa Tavle 382 afbildede Arter er nogle af de mest 

 karakteristiske. Netaaret Dværgpil (A) har helrandede, læder- 

 agtige Blade, der er blege paa Undersiden og, som Navnet siger, 

 har et fremtrædende Nervenet. Den er almindelig i Skandinaviens 

 Fjældegne, hvor den vokser paa fugtig Bund; den kryber hen ad 

 Jorden, saaledes at dens Grene oftest er skjulte imellem Mos. 



Den almindelige Dværgpil (B) kendes paa de rundtakkede, 

 tyndere Blade; den er endnu mindre end Netaaret Dværgpil, og 

 dens Grene er ogsaa næsten altid skjulte i Mosset eller Jorden, 

 saaledes at man kun ser et Par Blade og en Rakle titte op. Den 

 findes meget almindeligt i alle de arktiske Lande og i Skandina- 

 viens Fjælde fra ca. 600 m o. H. og opover. Den er en af Blom- 

 sterplanternes yderste Forposter mod Isen og Sneen og ynder lidt 

 fugtige Steder, hvor Sneen ligger længe („Snelejer"); mangesteds 

 er den vegetationsdannende, saaledes at man kan tale om en Dværg- 

 pile-Formation. 



Medens Netaaret Dværgpil mangler paa Grønland, Island og 

 Færøerne, er Alm. Dværgpil meget hyppig i hele dette Omraade. 

 Disse to Arter samt den endnu mindre Art, Polar-Pil (8. polaris 

 L.), er fundne i Lerlagene under vore Moser sammen med Fjæld- 

 simmer (Nr. 305) og Dværg-Birk (Nr. 372), hvor deres Blade ligger 

 som Rester fra den kolde Tid, der fulgte umiddelbart efter Istiden. 



Dværgpilene, der lever under saa ublide klimatiske Forhold og 

 med saa kort Vækstperiode, hører til de tidligst blomstrende Høj- 

 f jældsplanter ; saa snart Sneen smelter bort, melder de sig med deres 

 blomstrende Rakler, og samtidigt begynder Bladene at skyde frem. 



Tav. 382. A. Netaaret Dværgpil. Figg. 1 og 2. Han- og Hunplante i 

 Blomstringstid (nat. Størr.). Fig. 3. To Kapsler, hvoraf den ene aabner sig (Vi). 

 B. Dværgpil. Figg. 4 og 5. Han- og Hunplante i Blomstringstiden (nat. Størr). 

 Fig. 6. Hanblomst med 4 Honningkirtler og et Rakleskæl (Vi). Fig. 7. Hun- 

 blomst med 2 Honningkirtler og et Rakleskæl (Vi). Fig. 8. Moden, opsprungen 

 Kapsel med Frø (Vi). 



LILJEFAMILIEN, LILIACEÆ. 



383. Vild Tulipan, Ttdipa silvestris L. 



N. Vild tulipan. 



Den smukke gulblomstrede vilde Tulipan, der er afbildet paa 

 Tavle 383, er i alle Henseender vidt forskellig fra de i det fore- 



